|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΤΟΕΒ ΜΠΟΪΔΑ-ΜΑΥΡΗΣ |  |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ | Θεσπρωτικό 20-07-2022 |
| Ταχ. Κώδ..: 48300 – Θεσπρωτικό | Αριθμ. πρωτ.: 150 |
| Τηλέφ.: 26830-31.419 |  |
| E-mail: toebmm@gmail.com |  |

Π Ρ Ο Σ:

την Δ/νση Αγροτικής Οικονομίας

& Κτηνιατρικής Π.Ε. Πρέβεζας

Λεωφ. Ειρήνη 65

481 00 - Πρέβεζα

|  |  |
| --- | --- |
| ΘΕΜΑ: | **Ενεργοποίηση της διαδικασίας πρόσληψης ενός τακτικού υπαλλήλου, με Σύμβαση Εργασίας Ιδιωτικού Δικαίου Αορίστου Χρόνου, και με την Ειδικότητα του λογιστή, για το γραφείο του Οργανισμού μας.**  |
| ΣΧΕΤ.: | Το υπ’ αριθμ. πρωτ.: 111160/8974/14-7-2022 έγγραφό σας. |

Σας υποβάλουμε σε τριπλούν το αίτημα-απόφαση του Διοικητικού Συμβουλίου του Οργανισμού μας για την πρόσληψη ενός τακτικού υπαλλήλου Ιδιωτικού Δικαίου Αορίστου Χρόνου, με την ειδικότητα του λογιστή (να έχει άδεια άσκησης επαγγέλματος λογιστή) στον Οργανισμό μας, σύμφωνα με το Άρθρο 46, περίπτ. 2.α, του Ν. 4456/2017 (ΦΕΚ Αρ. 24, Τεύχ. Α΄/1-3-2017),

μετά την συνταξιοδότηση τού έως τώρα υπηρετούντος υπαλλήλου κ. Δράκου Χαράλαμπου του Θεοφίλου τον μήνα Σεπτέμβριο 2022.

Παρακαλούμε να προβείτε στις απαραίτητες προβλεπόμενες ενέργειες για την πρόσληψη του παραπάνω τακτικού υπαλλήλου του Οργανισμού μας, με Σύμβαση Εργασίας Ιδιωτικού Δικαίου Αορίστου Χρόνου και με την Ειδικότητα του λογιστή.

Η παραπάνω θέση του λογιστή είναι ενταγμένη Οργανική θέση στον Οργανισμό μας, σύμφωνα με το Άρθρο 5, του εγκεκριμένου Εσωτερικού Κανονισμού Λειτουργίας και Κατάστασης (ΕΚΛΚΠ).

Ζητούμε να επισπεύσετε το θέμα, ώστε να ξεκινήσουν ομαλά και εμπρόθεσμα οι διαδικασίες κάλυψης της παραπάνω θέσης του λογιστή.

Συνημμένα σας διαβιβάζουμε όπως στην επόμενη σελίδα, μαζί με επεξηγηματικά σχόλια.

Ο
Πρόεδρος του ΤΟΕΒ

Παναγιώτης Βάσσιος

**Συνημμένα, με επεξηγηματικά σχόλια:**

1. Η υπ’ αριθμ. πρωτ.: 3/12-01-2022 αίτηση αποχώρησης από την ενεργό υπηρεσία του μέχρι τώρα τακτικού υπαλλήλου του Οργανισμού μας κ. Δράκου Χαράλαμπου του Θεοφίλου, λόγω συνταξιοδότησής του.
2. Αριθ. 1/16-2-2022, θέμα 2, απόφαση του Διοικητικού Συμβουλίου, με την οποία εγκρίνεται η πρόσληψη νέου τακτικού υπαλλήλου μετά από τον μήνα Σεπτέμβριο 2022.
3. Αριθμ. 1/6-3-2022, θέμα 3ο, Α απόφαση της Γενικής Συνέλευσης, με την οποία εγκρίνεται η πρόσληψη νέου τακτικού υπαλλήλου μετά από τον μήνα Σεπτέμβριο 2022.
4. Αριθμ. 1/6-3-2022, θέμα 2ο απόφαση της Γενικής Συνέλευσης, με την οποία εγγράφηκε στον Προϋπολογισμό έτους 2022 πίστωση για κάλυψη της δαπάνης αποχώρησης-συνταξιοδότησης του αποχωρούντος τακτικού υπαλλήλου και πρόσληψης νέου τέτοιου.
5. Αριθ. 6/20-5-2022, θέμα 1ο, πράξη συνεδρίασης του Διοικητικού Συμβουλίου, με την οποία εγκρίνεται η πρόσληψη ενός τακτικού υπαλλήλου με Σύμβαση Εργασίας Ιδιωτικού Δικαίου Αορίστου Χρόνου και με την ειδικότητα του λογιστή.
6. Η από 20-07-2022 Εισηγητική Έκθεση του Οργανισμού μας.
7. Η από 20-07-2022 Οικονομική Βεβαίωση του Οργανισμού μας.
8. Ο Εσωτερικός Κανονισμός Λειτουργίας και Κατάστασης Προσωπικού (ΕΚΛΚΠ), μαζί με την έγκρισή του που προβλέπει την διαδικασία αποχώρησης του παλιού, αλλά και πρόσληψης του νέου τακτικού υπαλλήλου, που προβλέπει ότι το επί συμβάσει προσωπικό δεν μπορεί να εργάζεται όλο το έτος, που είναι οι ανάγκες του ΤΟΕΒ (στο Άρθρο 15) κ.λπ.
9. Η τροποποίηση του Εσωτερικού Κανονισμού Λειτουργίας και Κατάστασης (ΕΚΛΚΠ) του Οργανισμού μας, από την Περιφέρεια Ηπείρου, καθώς και την έγκρισή της. Εκεί, έχουμε την διάρθρωση του Οργανισμού σε Διευθύνσεις και Τμήματα, όπου φαίνεται ότι υπάρχει οργανική θέση λογιστή.
10. Το Άρθρο 42 «Ρυθμίσεις θεμάτων Οργανισμών Εγγείων Βελτιώσεων» του Ν. 4673/2020 (ΦΕΚ με Αρ. Φύλλου 52, Τεύχ. Α΄, 11-03-2020), σχετικό με την διαδικασία πρόσληψης του τακτικού προσωπικού.
11. Το Άρθρο 46 «Ρυθμίσεις θεμάτων έργων και οργανισμών εγγείων βελτιώσεων», περίπτ. 2.α, του Ν. 4456/2017 (ΦΕΚ Αρ. 24, Τεύχ. Α΄/1-3-2017), όπου αναφέρεται η διαδικασία της πρόσληψης του προσωπικού.